
DIRECŢIA EDILITARĂ

SERVICIUL D.P.P.C.A.A.
Nr. SC 2018-
RAPORT DE SPECIALITATE

privind aprobarea scoaterii din evidenţa contabilă a obiectivelor de investiţii nerealizate, 
promovate de către Serviciul Drumuri, Poduri şi Parcaje, Canalizare, Alimentare cu apă
Având în vedere Dispoziţia Primarului nr. 451 din data de 12.04.2018 privind punerea în aplicare a propunerilor cuprinse în Raportul de valorificare a inventarierii bunurilor aflate în evidenţele Primăriei Municipiului Timişoara pentru anul 2017, Serviciul D.P.C.A.A. a identificat in lista investiţiilor în curs următoarele obiective de investiţii vechi, din domeniul drumurilor şi  apă-canal:

- Extindere canal menajer Calea Şagului, etapa I

Datorita faptului că bugetul alocat investiţiilor a fost foarte limitat, nu au fost repartizate resurse financiare pentru execuţia lucrărilor. Pe de altă parte, Aquatim SA a demarat o amplă acţiune de atragere de fonduri europene nerambursabile pentru investiţiile în reţele de apă şi canalizare direcţionate în primă fază pentru finalizarea tuturor reţelelor rămase de executat în municipiul Timişoara.
-SF Realizare fântână ornamentală Canal Bega

În anul 2017 a fost încheiat contractul de prestare de servicii având ca obiect serviciul de proiectare pentru obiectivul de investiţii Fântână ornamentală Canal Bega în municipiul Timişoara, respectiv întocmire Studiu de fezabilitate şi întocmire documentaţii necesare obţinerii avizelor şi acordurilor solicitate prin Certificatul de Urbanism.
Avizul emis de Autoritatea Navală Română – Căpitănia Zonală Drobeta Turnu Severin a fost unul negativ, deoarece în temeiul Legii nr. 12/1999 privind aprobarea Ordonanţei Guvernului nr. 68/1998 pentru ratificarea Acordului European privind marile căi navigabile, Canalul Bega este inclus în Circuitul Căilor Navigabile de Importanţă Internaţională. 5 Astfel, contractual de proiectare a încetat de comun acord., fără emiterea unor pretenţii ulterioare de către ambele părţi.
-PT Realizare fântână ornamentală-Piaţa Huniade 

Referitor la obiectivul de investiţii Realizare fântână ornamentală Piaţa Huniade, a fost încheiat în anul 2008 contractul de proiectare şi de execuţie lucrări nr. 245/24.12.2008. Ulterior, obiectivul de investiţii nu a mai primit finanţare, lucrările de execuţie nu au fost demarate, municipalitatea dorind să construiască în zonă o parcare subterană astfel  investiţia propusă nu mai era oportună.

În anul 2015 executantul ne-a propus rezilierea contractului motivând imposibilitatea executării investiţiei precum şi perioada mare de timp scursă de la data încheierii contractului. Prin referatul nr. RE2015-000200/14.04.2015 a fost aprobată rezilierea de comun acord a contractului de execuţie lucrări nr. 245/24.12.2008, fără emiterea de pretenţii ulterioare, fapt comunicat şi executantului în data de 13.05.2015.

-Reabilitare conducta apa str. Uzinei

Referitor la obiectivul de investiţii Reabilitare conducte apă stada Uzinei datorită fondurilor bugetare insuficiente  alocate investiţiilor în domeniul apă-canalizare, obiectivul de investiţii nu a mai primit finanţare, lucrările de execuţie nu au fost demarate, în zonă desfaşurându-se lucrări în cadrul unui proiect finanţat din fonduri europene. 
-Reabilitare conducta apa Zona Fabric

Referitor la obiectivul de investiţii Reabilitare conducte apă Zona Fabric, datorită fondurilor bugetare insuficiente  alocate investiţiilor în domeniul apă-canalizare, obiectivul de investiţii nu a mai primit finanţare, lucrările de execuţie nu au fost demarate, în zonă desfaşurându-se lucrări în cadrul unui proiect finanţat din fonduri europene. 
-Reorganizarea circulaţiei rutiere pe Inel I Piaţa Victoriei


Contractul de prestari servicii de proiectare nr. 35/19.02.2014 având ca obiect Întocmirea Studiului de Fezabilitate, Proiectului Tehnic, Caiete de Sarcini, Detalii Execuţie, aferente obiectivului de investiţii: „Reorganizarea circulaţiei rutiere pe Inel I de circulaţie şi reproiectarea infrastructurii rutiere şi de transport public (PASAJ P-ŢA VICTORIEI)" a fost reziliat prin Actul Aditional nr. 1/2017. 

Contractul a fost reziliat, în principal, întrucât atât opinia publică cât şi specialiştii arhitecţi şi urbanişti timişoreni, inclusiv organizaţia profesională OAR Timiş (Ordinul Arhitecţilor din Romania) şi Direcţia Judeţeană de Cultură Timiş au ridicat obiecţii majore vis-á-vis de acest proiect. Aceștia considerau că investiția propusă generează riscul de a afecta negativ patrimoniul construit și posibilitatea prezenței unor vestigii arheologice al căror descărcare și evaluare poate transforma proiectul în unul nerentabil.


- Expertiza tehnică pentru ,,Consolidare Pasaj Slavici-Polonă” 


Expertiza tehnică pentru Pasajul Slavici-Polonă, întocmită de SC Apecc SRL, a fost transmisă către RATT în vederea includerii în cadrul proiectului de reabilitare a liniilor de tramvai şi reabilitarea Pasajului Slavici în conformitate cu specificațiile din documentația tehnică.

-SF Intregire retea apa canal Municipiul Timisoara etapa II

-SF+PT Reabilitare reţea de apă zona Ronaţ Triaj şi canal Calea Ghirodei

Referitor la obiectivele de investiţii Întregiri reţele apă-canal Municipiul Timişoara etapa II  şi  Reabilitare reţea de apă zona Ronaţ Triaj şi canal Calea Ghirodei studiile au fost întocmite în anul 2012. Datorita faptului că bugetul alocat investiţiilor a fost foarte limitat, nu au fost repartizate resurse financiare pentru execuţia lucrărilor Aquatim SA a demarat o amplă acţiune de atragere de fonduri europene nerambursabile pentru investiţiile în reţele de apă şi canalizare direcţionate în primă fază pentru finalizarea tuturor reţelelor rămase de executat în municipiul Timişoara.
Prin adresa nr. CDT2013-17/15.01.2013 aceste studii au  fost predate către SC Aquatim SA în vederea includerii în programele de lucrări finanţate din surse proprii sau cu fonduri europene.

Faţă de cele prezentate mai sus, supunem spre aprobarea Consiliului Local al Municipiului Timişoara proiectul de hotărâre privind aprobarea scoaterii din evidenţa contabilă a obiectivelor nerealizate, promovate de către Serviciul Drumuri, Poduri şi Parcaje, Canalizare, Alimentare cu apă.

